
Предишното лято започнах да се занимавам със спасяване на бездомни животни. Като новак в това, бях наивна и дадох коте за осиновяване изцяло на вербална уговорка за евентуалната кастрация на животното. Това беше изяснено в поста за осиновяване в Фейсбук, и на живо с осиновителката.  

В онзи момент тя ме увери че има само друга женска котка и разбира от кастрирането. Затова й се доверих.  

Сега, след 5 месеца, невинно ми прати снимка на котката и написа че другата котка е мъжка всъщност и, че мисли че тази, която аз дадох е бременна. С това каза че ще ИЗЧАКА до края на месеца за да види дали е бременна, което е абсурдно. Буквално чака да забременнее. Без конкретен план за задомяването на евентуални котенца, освен че каза, че има няколко колежки, които биха взели по едно. Наистина несериозно и точно това е източникът на проблемът с бездомните котки.  

Помолих я разтревожено в Петък да заведе котката за преглед, за да се установи дали е бременна, след което да се направи план за кастрация. Тя не разбира, че до 25тия ден на бременността, е законно, хуманно и безопсно да се кастрира котката.  

Тя се съгласи първоначално, аз предложих да помогна както мога, даже и да заплатя процедурата, ако се действа бързо. Тя започна да се дърпа, да не отговаря на съобщения и да игнорира важни детайли. Което ме наведе на мисълта, че нарочно иска да развъди котката, понеже е породиста. Доколкото знам развъждането, особено на нерегистрирано животно, за което не се плаща данък, не е законно. Консултирах се с общинския приют, с БАБХ и с няколко НПОта за съвет. Всички ми казаха да повдигна жалба за незаконно развъждане и нарушение на вербална уговорка.  

Аз не искам да се стига до това, и й казах в прав текст моите опасения и че бих искала да присъствам на преглед. Тя пое офензива и се държа грубо. Казах й ако наистина не докаже че не прави това в което подозирам ще докладвам чрез жалба, въпреки че не искам това, а искам просто котката да бъде заведена на ветеринар.  

В крайна сметка тя ме заплаши, че ще повдигне жалба срещу мен за тормоз, защото съм й писала прекалено много и съм давала прекалено много съвети (факт, звучеше наистина необразована по темата и писах дълги съобщения за да съм сигурна че всичко е изкомуникирано). В нито един момент не съм се държала неуважително или нагло, докато не мога да кажа същото за нея. 


Има ли риск да пострадам от жалба или да бъде взета сериозно в този случай? 


 

Заплашват ме с жалба за тормоз, имат ли в случая право или възможност да пострадам?
===================================================================================

 

Препоръчително е да коментирате въпроса с адвокат, специалист по наказателно право, но от описаното от Вас не считам, че има основание за подаване на жалба срещу Вас, тъй като Вие не сте обидила лицето и не сте използвала заплахи.


Поздрави,  

адв. Николина Митова  

тел. 0898 303092


